Babelscape/SREDFM huggingface dataset:
Ντάνιελ Πόρτμαν

Ο Ντάνιελ Πόρτμαν (αγγλικά: "Daniel Portman", 13 Φεβρουαρίου 1992) είναι Σκτωτσέζος ηθοποιός του κινηματογράφου και της τηλεόρασης. Περισσότερο γνωστός είναι για τη συμμετοχή του στην τηλεοπτική σειρά του HBO, "Game of Thrones", ως Podrick Payne, και που συνεχίζει και παίζει ακόμα. Η προηγούμενη σειρά, στην οποία συμμετείχε ήταν η σαπουνόπερα "River City". Κατά τ' άλλα ξεκίνησε την καριέρα του στον κινηματογράφο του 2010, σε ηλικία 16 ετών, συμμετέχοντας στην ταινία "Outcast".
Μιλτιάδης Κανώτας

Ο Μιλτιάδης Κανώτας (7 Μαΐου 1945-), του Κωνσταντίνου και της Αλεξάνδρας, είναι Έλληνας αρχιτέκτονας-μηχανικός και δημοσιογράφος, ο οποίος υπηρέτησε ως νομάρχης Πιερίας από τις 27 Σεπτεμβρίου 1989 ως το 1992 και Χαλκιδικής από το 1992 ως το 1993. Συνέγραψε την ιστορία του ΠΑΟΚ. Ανέπτυξε έντονη επαγγελματική, κοινωνική και πολιτική δράση.
Λουδοβίκος της Γαλλίας (1264 - 1276)

Ο Λουδοβίκος της Γαλλίας (1264 - 1276) ήταν Γάλλος δελφίνος του θρόνου από την βασιλική οικογένεια των Καπετιδών μεγαλύτερος γιος και διάδοχος του βασιλιά της Γαλλίας Φιλίππου Γ΄ του Τολμηρού και της πρώτης συζύγου του Ισαβέλλας της Αραγωνίας, μεγαλύτερος αδελφός του βασιλιά της Γαλλίας Φιλίππου Δ΄ του Ισχυρού και του Καρόλου Βαλουά. Η μητέρα του πέθανε σε ατύχημα όταν έπεσε από το άλογο της ενώ ήταν έγκυος στο πέμπτο της παιδί, ο ίδιος ο δελφίνος ήταν τότε 8 ετών. Ο Λουδοβίκος πέθανε πρόωρα σε ηλικία 12 ετών και τον διαδέχθηκε στον Γαλλικό θρόνο ο δεύτερος αδελφός του Φίλιππος, ο μελλοντικός βασιλιάς. Η βασιλομήτωρ Μαργαρίτα της Προβηγκίας κατηγόρησε την δεύτερη σύζυγο του πατέρα του Μαρία της Βραβάντης ότι δηλητηρίασε τον νεαρό δελφίνο προκειμένου να ευνοήσει τα δικά της παιδιά στην διαδοχή σε συνεργασία με τον Πέτρο του Μπρος, καρδινάλιο του Φιλίππου Γ΄ ο οποίος κρεμάστηκε χωρίς δίκη.
Μαρία της Βραβάντης

thumb|right|250px|Η στέψη της Μαρίας της Βραβάντης
Η Μαρία της Βραβάντης ("Marie de Brabant", 23 Μαΐου 1254 - 12 Ιανουαρίου 1322) ήταν βασίλισσα της Γαλλίας ως δεύτερη σύζυγος του Γάλλου βασιλιά Φιλίππου Γ΄ του Τρομερού. Γεννημένη στο Λεβέν της Βραβάντης ήταν κόρη του Ερρίκου Γ΄ δούκα της Βραβάντης και της Αδελαΐδας, κόρης του Ούγου Δ΄ δούκα της Βουργουνδίας. Παντρεύτηκε σε δεύτερο γάμο του τον χήρο βασιλιά της Γαλλίας Φίλιππο Γ΄ στις 21 Αυγούστου 1274. Η πρώτη σύζυγός του Ισαβέλλα της Αραγωνίας, που πέθανε σε ατύχημα, του είχε κάνει 3 γιους: Λουδοβίκο, Φίλιππο και Κάρολο.
Πάολο Τζεντιλόνι

Ο Πάολο Τζεντιλόνι είναι Ιταλός πολιτικός και 58ος πρωθυπουργός της χώρας.Ανέλαβε καθήκοντα στις 12 Δεκεμβρίου 2016 διαδεχόμενος τον Ματέο Ρέντσι του οποίου αποτελεί στενός συνεργάτης.Είναι μέλος του Δημοκρατικού Κόμματος και έχει διατελέσει Υπουργός Εξωτερικών. Με την πολιτική κρίση, που επικράτησε μετά τις εκλογές στις 16 Μαρτίου 2018, διατήρησε αυτό το αξίωμα ως Υπηρεσιακός Πρωθυπουργός. Την 1η Ιουνίου 2018 υπέβαλλε και επίσημα την παραίτησή του από την πρωθυπουργία η οποία έγινε αποδεκτή από τον Πρόεδρο της Δημοκρατίας Σέρτζιο Ματαρέλα, τον διαδέχθηκε στον πρωθυπουργικό θώκο ο Τζουζέπε Κόντε. 
Κατηγορία:Ιταλοί πολιτικοί
Ζουλέιχα Σεγιντμαμμάντοβα

Η Ζουλέιχα Σεγιντμαμμάντοβα (, 22 Μαρτίου 1919 – 1999) ήταν, μια από τις πρώτες, γυναίκες στρατιωτικές πιλοτίνες του Αζερμπαϊτζάν, μαζί με την Λέιλα Μαμμαντμπέγιοβα.

Η Σεγιντμαμμάντοβα γεννήθηκε στο Μπακού στις 22 Μαρτίου 1919. Απέκτησε άδεια πιλότου σε μία πτητική λέσχη στο Μπακού και αργότερα σε ακαδημία αεροπορίας στο Ζουκόφσκι κοντά στην Μόσχα. Ήταν πιλότος μαχητικού στο 586 IAP, στην ομάδα Αεροπορίας Αρ. 122.

Η Σεγιντμαμμάντοβα πέθανε στο Μπακού το 1999.
Ζοζέφ-Νικολά Ντελίλ

Ο Ζοζέφ-Νικολά Ντελίλ ("Joseph-Nicolas Delisle", 4 Απριλίου 1688 – 11 Σεπτεμβρίου 1768) ήταν Γάλλος αστρονόμος και χαρτογράφος.
Ρόμπερτ Όουεν

Ο Ρόμπερτ Όουεν ("Robert Owen", 14 Μαΐου 1771 – 17 Νοεμβρίου 1858) ήταν Ουαλός υφαντουργός, κοινωνικός μεταρρυθμιστής κι ένας από τους ιδρυτές του ουτοπικού σοσιαλισμού και του συνεταιριστικού κινήματος. Έγινε γνωστός για τις προσπαθειές του να βελτιώσει τις συνθήκες δουλειάς των εργαζομένων του εργοστασίου του, όπως επίσης και για την ίδρυση πειραματικών σοσιαλιστικών κοινοτήτων.

Ο Όουεν καταγόταν από φτωχή οικογένεια. Εκπαιδεύτηκε αρχικά στο επάγγελμα του υφασματεμπόρου και εργάστηκε στο Λονδίνο, προτού μεταφερθεί στο Μάντσεστερ και γίνει κατασκευαστής υφασμάτων. Στις αρχές του 19ου αιώνα απέκτησε πλούτο από τις επενδύσεις του και τελικά έγινε διευθυντής ενός μεγάλου υφαντουργείου στο Νιού Λάναρκ της Σκωτίας. Το 1824, ο Όουεν ταξίδεψε στην Αμερική και επένδυσε το μεγαλύτερο μέρος της περιουσίας του σε μια πειραματική σοσιαλιστική κοινότητα στην πόλη Νιού Χάρμονι της Ιντιάνα. Ο οικισμός είχε περίπου 1.000 κατοίκους και αποτελούσε πειραματικό πρότυπο της ουτοπικής, σοσιαλιστικής κοινωνίας που οραματιζόταν ο Όουεν. Η κοινότητα διαλύθηκε μετά από περίπου δύο χρόνια, ενώ παρόμοια κατάληξη είχαν και άλλες οουενιστικές κοινότητες που ίδρυσε.

Το 1828 ο Όουεν επέστρεψε στο Λονδίνο, όπου εγκαταστάθηκε μόνιμα. Συνέχισε να υποστηρίζει τα συμφέροντα της εργατικής τάξης, πάίζοντας ηγετικό ρόλο στην ανάπτυξη της έννοιας της κοπερατίβας και του συνδικαλιστικού κινήματος, ενώ επίσης υποστήριξε την ψήφιση νόμων κατά της παιδικής εργασίας και υπέρ της ίδρυσης ελεύθερων, μεικτών σχολείων αρρένων-θηλέων.
Στόφελ Φαντόρν

Ο Στόφελ Φαντόρν(γεν. στο Κορτράικ του Βελγίου στις 26 Μαρτίου του 1992) είναι Βέλγος
οδηγός αγώνων. Στη Φόρμουλα 1 εντάχθηκε το 2016 ως αναπληρωματικός οδηγός
και δοκιμαστής στη Μακλάρεν. Τότε έλαβε μέρος στο Γκραν Πρι Μπαχρέιν όπου αντικατέστησε τον τραυματία οδηγό Φερνάντο Αλόνσο. Μάλιστα στο τέλος του αγώνα τερμάτισε 10ος και πήρε βαθμούς. Το 2020 διένυσε την δεύτερη χρονιά του στην Formula E ως οδηγός της Μερσεντές. Αξίζει να αναφερθεί ότι φέτος έχει για teem-mate τον πρωταθλητή του 2019 στην Φόρμουλα 2 Νικ Ντε Βρις. 


Όπως αναφέρεται και παραπάνω, η καριέρα του στην Φόρμουλα 1 ξεκίνησε το 2016. Το 2017, στην πρώτη του ολοκληρωμένη σεζόν στην Φόρμουλα 1, κατέλαβε την 16η θέση, μια θέση και 4 βαθμούς πίσω από τον Φερνάντο Αλόνσο, τον team-mate του, σε ένα πρωτάθλημα που συνολικά συμμετείχαν 25 οδηγοί από τους 20 αρχικά προγραμματισμένους. Το 2018, έχασε κατά κράτος την οικογενειακή " μάχη" της McLaren, καθώς και στους 21 αγώνες τερμάτισε πίσω από τον Αλόνσο στις κατατακτήριες δοκιμές. Συνολικά μάζεψε 12 βαθμούς, 38 λιγότερους από τον team-mate του.

Το 2019 μεταπήδησε στην Φόρμουλα Ε ενώ, αφού συμφώνησε με την νεοσύστατη στην Φόρμουλα Ε ομάδα της Mercedes, έγινε αυτόματα και αναπληρωτής οδηγός της ομάδας της Mercedes στην Φόρμουλα 1 μαζί με τον Μεξικανό Έστεμπαν Γκουτιέρες. Στην πρώτη του χρονιά με την HWA Racelab τερμάτισε 16ος, 26 βαθμούς μπροστά από τον teem-mate Γκάρι Πάφεττ. 
Στην δεύτερή του χρονιά, η οποία είναι σε εξέλιξη, τα πάει πολύ καλύτερα. Αυτή τη στιγμή είναι 9ος.
Γιούρι Ούλουοτς

Ο Γιούρι Ούλουοτς (εσθονικά: "Jüri Uluots", 13 Ιανουαρίου 1890 – 9 Ιανουαρίου 1945) ήταν Εσθονός πολιτικός, νομικός και πανεπιστημιακός. Διετέλεσε πρωθυπουργός της Εσθονίας από τις 12 Οκτωβρίου του 1939 ως την 21η Ιουνίου του 1940. Κατά το τελευταίο διάστημα της γερμανικής κατοχής στην Εσθονία συνεργάστηκε ανοικτά με τη ναζιστική Γερμανία, συμβάλλοντας καθοριστικά στη στρατολόγηση χιλιάδων συμπατριωτών του στις δυνάμεις της Βέρμαχτ.
Κέλι Μακντόναλντ

Η Κέλι Μακντόναλντ (αγγλικά: "Kelly Macdonald", 23 Φεβρουαρίου 1976) είναι μία Σκωτσέζα ηθοποιός του κινηματογράφου και της τηλεόρασης. Περισσότερο γνωστή είναι για τους ρόλους της στις ταινίες "Trainspotting" (1996), "Έγκλημα στο Γκόσφορντ Παρκ" (2001), "Ο Χάρι Πότερ και οι Κλήροι του Θανάτου - Μέρος 2" (2011) και "Brave" (2012). Το 2007, έλαβε υποψηφιότητα Β' Καλύτερης Ηθοποιού στα βραβεία BAFTA για τον ρόλο της στην ταινία "Καμιά Πατρίδα για τους Μελλοθάνατους".

Εκτός από τον κινηματογράφο έχει συμμετάσχει και σε τηλεοπτικές σειρές, μεταξύ αυτών στο "The Girl in the Café" (2005), μία μίνι-σειρά, η οποία της «χάρισε» μία υποψηφιότητα στις Χρυσές Σφαίρες και ένα βραβείο στα Emmy. Συμμετείχε και στη γνωστή μίνι-σειρά, "State of Play". Μεταξύ 2010 και 2014, συμπρωταγωνιστούσε στη σειρά του HBO "Boardwalk Empire", λαμβάνοντας κι εκεί μία υποψηφιότητα, το 2011, για βραβείο Emmy.
Γιολάντα της Ουγγαρίας

thumb|right|250px|Ο τάφος της Γιολάντας της Αραγωνίας στην Μπαλμπόνα.
Η Γιολάντα της Ουγγαρίας (1215 - 1251) ήταν η δεύτερη σύζυγος του βασιλιά της Αραγωνίας Ιακώβου Α΄, το μοναδικό παιδί του βασιλιά της Ουγγαρίας Ανδρέα Β' από την δεύτερη σύζυγο του Γιολάντα του Κουρτεναί.
Μιχάλης Παπαγιάννης

Ο Μιχάλης Παπαγιάννης (21 Απριλίου του 1937 - 23 Οκτωβρίου 2007) ήταν Έλληνας πολιτικός μηχανικός. Διατέλεσε βουλευτής με τη Νέα Δημοκρατία.
Χερούσκοι

Οι Χερούσκοι ήταν μία γερμανική φυλή που κατοίκησε τμήματα των πεδιάδων και των δασών της βορειοδυτικής Γερμανίας, πιθανόν στην περιοχή κοντά στο σημερινό Αννόβερο, κατά τη διάρκεια του 1ου αιώνα π.Χ. και του 1ου αιώνα. Εθνικά, ο Πλίνιος ο Πρεσβύτερος τους ομαδοποιεί με τους γείτονές τους, τους Σουηβούς και τους Χάττες, καθώς και με τους Ερμίονες και άλλες γερμανικές φυλές που λέγεται ότι προέρχονται από έναν κοινό πρόγονο.

Το 16 υπέστησαν ήττα από τους Ρωμαίους, 7 χρόνια μετά τη μάχη του Τευτοβούργιου Δρυμού.
Μπιλοχίρσκ

αριστερά|μικρογραφία|Ο Άσπρος βράχος στα περίχωρα του Μπιλοχίρσκ (Ακ-Καγιά)
Το Μπιλοχίρσκ ή Μπελογκόρσκ (, , ,  (Μπιελογκόρσκ, Καράσοβ-Μπαζάρ, ) είναι πόλη και διοικητικό κέντρο της επαρχίας Μπιλοχίρσκ, ραγιόν (επαρχία) της Αυτόνομης Δημοκρατίας της Κριμαίας. Η περιοχή αναγνωρίζεται από την πλειοψηφία των κρατών ως μέρος της Ουκρανίας αλλά έχει προσαρτηθεί από την Ρωσία. Στην απογραφή του 2014 η πόλη είχε πληθυσμό 16.354 κατοίκων.

Η πόλη βρίσκεται 25 χιλιόμετρα ανατολικά-βορειοανατολικά της Συμφερόπολης στον ποταμό Μπιγιούκ Καράσου. Το ουκρανικό και ρωσικό όνομα της πόλης μεταφράζονται ως "λευκά όρη" και το κριμαϊκό ταταρικό όνομα Καρασουβμπαζάρ σημαίνει "παζάρι στον ποτάμι Καράσου".
Γιολάντα του Κουρτεναί

Η Γιολάντα του Κουρτεναί (1200 - 1233) ήταν βασίλισσα της Ουγγαρίας ως δεύτερη σύζυγος του βασιλιά της Ουγγαρίας Ανδρέα Β', απο την εθνική βασιλική οικογένεια των Καπετιδών της Γαλλίας και τον κλάδο των Κουρτεναί.
Θυγατέρα του κόμη Πέτρου Β' του Κουρτεναί Λατίνου αυτοκράτορα της Κωνσταντινούπολης και της δεύτερης συζύγου του Γιολάντας της Φλάνδρας, αδελφή των επίσης Λατίνων αυτοκρατόρων της Κωνσταντινούπολης Ροβέρτου του Κουρτεναί και Βαλδουίνου Β', παντρεύτηκε σε δεύτερο γάμο του τον βασιλιά της Ουγγαρίας Ανδρέα Β' μετά την δολοφονία της πρώτης συζύγου του Γερτρούδης στις 24 Σεπτεμβρίου/1213, ο γάμος τακτοποιήθηκε από τον θείο της Ερρίκο της Φλάνδρας. Ο γάμος του νέου βασιλικού ζεύγους έγινε στο Σζεκεσφεχέρβαρ απο τον αρχιεπίσκοπο του Έσζτεργκομ, ο επίσκοπος Ροβέρτος του Βέσζπρεμ έστειλε αίτημα στον πάπα Ιννοκέντιο Γ' ζητώντας οτι ο γάμος του βασιλικού ζεύγους ανήκε στην δική του επίβλεψη, ο πάπας έστειλε απεσταλμένο του να διερευνήσει την υπόθεση και έκανε δεκτό το αίτημα του Βέσζπρεμ. Μετά τον θάνατο του θείου της στις 11 Ιουλίου/1216 ο σύζυγος της έκανε αίτημα να τον διαδεχτεί ο ίδιος ως Λατίνος Αυτοκράτορας της Κωνσταντινούπολης, οι βαρόνοι όμως της Λατινικής Αυτοκρατορίας προτίμησαν τον πατέρα της.
Η Γιολάντα διατηρούσε καλές σχέσεις με όλα τα παιδιά του συζύγου της από τον πρώτο του γάμο και πέθανε πρόωρα πριν από αυτόν το μόνο παιδί που έκανε μαζί του ήταν η :

*Γιολάντα της Ουγγαρίας
Geely

Η Geely ή Geely Automobile Holdings Ltd είναι αυτοκινητοβιομηχανία που εδρεύει στην περιοχή Χουάνγκζου της Ζεζιάνγκ, στην Κίνα. Ιδρύθηκε στις 6 Νοεμβρίου 1986 ως κατασκευάστρια ψυγείων και απο το 1994 δραστηριοποιείται στον κλάδο της μοτοσυκλετών, ενώ στην αγορά του αυτοκίνητου εισήλθε το 1997. Η Geely εκτός από την παραγωγή οχημάτων έχει και τον ρόλο της διαχειριστικής ιδιότητας στο θέμα των οικονομικών.
Ντιάνα Γκλάουμπερ

Η Ντιάνα Γκλάουμπερ (ολλανδικά: Diana Glauber) ήταν Ολλανδή ζωγράφος, γερμανικής καταγωγής, της Χρυσής Ολλανδικής Εποχής στη ζωγραφική.
Πιερ Τζεμαγιέλ

Ο Πιερ Τζεμαγιέλ (6 Νοεμβρίου 1905 - 29 Αυγούστου 1984) ήταν Λιβανέζος πολιτικός, ο οποίος διετέλεσε υπουργός Δημοσίων Έργων του Λιβάνου. 

Ίδρυσε το κόμμα Καταέμπ του Λιβάνου το 1936, το οποίο περιγράφεται ως ακροδεξιό χριστιανικό κόμμα. 

Ο Πιερ Τζεμαγιέλ αποφοίτησε από σχολείο Ιησουιτών και πήγε ακολούθως να σπουδάσει φαρμακευτική στη Γαλλική σχολή της φαρμακευτικής στη Βηρυτό. Αργότερα ίδρυσε φαρμακείο στη Βηρυτό. Επιπλέον είχε στην κατοχή του ένα φαρμακείο στην Χάιφα. Οι ιδρυτές του κόμματος Καταέμπ ήταν άνθρωποι με γαλλική παιδεία και είχαν καταγωγή μεσοαστική και σκοπός τους ήταν το να δουν έναν ανεξάρτητο Λίβανο, που επιπλέον θα είχε ως χώρα έναν δυτικό προσανατολισμό. 

Το 1970 υπηρέτησε ως υπουργός Δημοσίων Έργων. Ο Πιερ Τζεμαγιέλ ήταν υπέρ ενός Λιβάνου που δεν θα είχε σχέση με τα άλλα αραβικά κράτη και θα ήταν συνδεδεμένος με την Γαλλία. Ο γιος του, Μπασίρ Τζεμαγιέλ, εξελέγη πρόεδρος του Λιβάνου στις 23 Αυγούστου 1982. 

Ο Μπασίρ Τζεμαγιέλ δολοφονήθηκε στις 14 Σεπτεμβρίου 1982. Δύο εγγόνια του Πιερ Τζεμαγιέλ δολοφονήθηκαν κατά τη διάρκεια του εμφυλίου πολέμου. Ο Πιερ Τζεμαγιέλ είχε έναν εγγονό με το ίδιο όνομα, που, ενώ υπηρετούσε ως υπουργός Βιομηχανίας στις 21 Νοεμβρίου 2006, δολοφονήθηκε με τον ίδιο τρόπο, που είχε πεθάνει ο θείος του, Μπασίρ Τζεμαγιέλ.
Άντον Πόποβιτς

Ο Άντον Πόποβιτς ("Anton Popovič", 27 Ιουλίου 1933 – 24 Ιουνίου 1984) ήταν ένας από τους θεμελιώδεις  Σλοβάκους επιστήμονες της μετάφρασης και θεωρητικός του κειμένου.
Μίλων Φιρίκης

Ο Μίλων Φιρίκης είναι τίτλος έργου και παράλληλα λογοτεχνικός χαρακτήρας που επινόησε ο Νίκος Τσιφόρος στα μέσα της δεκαετίας του ’60. Εμφανίσθηκε για πρώτη φορά σαν ήρωας διηγημάτος αστυνομικής φαντασίας, από τον Ιούνιο έως τον Οκτώβριο του 1965 που δημοσιεύθηκε σε συνέχειες στο περιοδικό Ταχυδρόμος με τίτλο «"Μίλων Φιρίκης: Ο Μυστικός Πράκτωρ χωρίς 08"». Μια δεύτερη ιστορία με τίτλο «"Η Τρίτη Ακτίνα του Φεγγαριού"» κυκλοφόρησε μέσω του ίδιου περιοδικού από το Φεβρουάριο έως τον Ιούλιο του 1966 σαν βιβλίο τσέπης.
Ακολούθησαν διάφορες επίτομες επανεκδόσεις.

Ο Μίλων Φιρίκης (το ονοματεπώνυμο αποτελεί παρωδιακό λογοπαίγνιο, καθώς το φιρίκι είναι ποικιλία μήλου) είναι η «απάντηση» του συγγραφέα στον ήρωα αντίστοιχων ιστοριών του Ίαν Φλέμινγκ, Τζέιμς Μποντ, που εκείνη την εποχή μεσουρανούσε στον κινηματογράφο με πρωταγωνιστή μιας σειράς ταινιών, το Σκώτο ηθοποιό Σον Κόνερι. Ο Φιρίκης είναι εκπαιδευμένος μυστικός πράκτωρ στην υπηρεσία των ελληνικών υπηρεσιών και παράλληλα ένας γυμνασμένος, κοσμοπολίτης νέος (γεννημένος στα 1933) με μεγάλη πέραση στο γυναικείο φύλο. Κατέχει άριστα τις πολεμικές τέχνες ενώ μιλάει άπταιστα πολλές ξένες γλώσσεις. Με τη διορατικότητα, την εξυπνάδα και τις ικανότητές του επιλύει επιτυχώς κάποιες περίπλοκες αστυνομικές υποθέσεις.
Υπεριορδανία

Η Υπεριορδανία ήταν ευρεία περιοχή, κράτος της Μέσης Ανατολής, που μετονομάσθηκε το 1949 και αποτέλεσε τη σημερινή Ιορδανία. Το 1917 την κατέκτησαν οι Άγγλοι, που τοποθέτησαν στο θρόνο του βασιλείου τον εμίρη Αμπντάλα των Χασεμιτών. Το 1922 αποσπάστηκε από την Παλαιστίνη, παραμένοντας όμως υπό βρετανική Εντολή.
Ιρέκ Ζαρίποφ

Ο Ιρέκ Ζαρίποφ (, Μπασκιρικά: Ирек Айрат улы Зәрипов) είναι Ρώσος σκιέρ διάθλου και δρόμου αντοχής. 

Γεννήθηκε στις 27 Μαρτίου 1983, στο Στερλιταμάκ, στην πρώην ΑΣΣΔ της Μπασκιρίας. 

Έχασε τα πόδια του σε ένα τροχαίο το 2000. Άρχισε να προπονείται στο σκι στο 2005.

Αγωνίστηκε στους Χειμερινούς Παραολυμπιακούς Αγώνες του 2010, όπου κέρδισε πέντε μετάλλια: δύο χρυσά και ένα αργυρό στο σκι ανώμαλου δρόμου, και δύο χρυσά μετάλλια στο δίαθλο. 

Έχει ένα γιο, που ονομάζεται Αϊνούρ.
Οδηγήτρια

Η Οδηγήτρια είναι εικονογραφικός τύπος της Παναγίας κατά τον οποίο απεικονίζεται η Παναγία όρθια, βρεφοκρατούσα και ελαφρώς στραμένη αριστερά.
Ένωση Τοπικοποίησης Βιομηχανίας Προτύπων

Η Ένωση Τοπικοποίησης Βιομηχανίας Προτύπων ήταν ένα με έδρα την Ελβετία εμπορικό σωματείο το οποίο σχετιζόταν  με την μετάφραση του λογισμικού υπολογιστών (και συναφή υλικά) σε πολλαπλές φυσικές γλώσσες, το οποίο προϋπήρχε από το 1990 έως τον Φεβρουάριο του 2011. Περιελάμβανε μεταξύ των μελών της περισσότερες από τις μεγαλύτερες εταιρίες της τεχνολογίας των πληροφοριών  της εποχής, συμπεριλαμβανομένων των Adobe, Cisco, Hewlett-Packard, η IBM, η McAfee, η Nokia, η Novell και η Xerox.

Η Ένωση Τοπικοποίησης Βιομηχανίας Προτύπων έπαιξε σημαντικό ρόλο στην εκπροσώπηση των εταίρων της στο Διεθνή Οργανισμό Τυποποίησης (ISO), και η TermBase eXchange (TBX) πρότυπο που αναπτύχθηκε από LISA και υποβλήθηκε στο ISO το 2007 και έγινε το πρότυπο ISO 30042:2008.Η Ένωση Τοπικοποίησης Βιομηχανίας Προτύπων παρουσιάστηκε στο W3C.

Μια σειρά από πρότυπα της Ένωσης Τοπικοποίησης Βιομηχανίας Προτύπων χρησιμοποιούνται στο πλαίσιο της OASIS Ανοικτή Αρχιτεκτονική για Συγγραφής XML και Εντοπισμός.

Η Ένωση Τοπικοποίησης Βιομηχανίας Προτύπων εκλεισε στις 28 φεβρουαρίου 2011, και η ιστοσελίδα έκλεισε λίγο αργότερα. Στον απόηχο του κλεισίματος της Ένωσης Τοπικοποίησης Βιομηχανίας Προτύπων, το Ευρωπαϊκό Ινστιτούτο Τηλεπικοινωνιακών Προτύπων ξεκίνησε μια Ομάδα Βιομηχανικών Προδιαγραφών  (ISG) για την τοπικοποίηση. Το ISG έχει πέντε στοιχεία:
* Term-Base eXchange (TBX) / ISO 30042:2008
* Translation Memory eXchange (TMX), with GALA
* Segmentation Rules eXchange (SRX) / ISO/CD 24621)
* Global information management Metrics eXchange – Volume (GMX-V) 
* XML Text Memory (xml:tm) με XTM International.
Μια άλλη οργάνωση που δημιουργήθηκε ως απάντηση στο κλείσιμο της 'Ενωσης Τοπικοποίησης Βιομηχανίας Προτύπων είναι η Ορολογία για Μεγάλους Οργανισμούς (TerminOrgs), μια κοινοπραξία επαγγελματιών ορολογίας που προωθούν την διαχείριση ορολογιών των βέλτιστων πρακτικών.
Νικοποιός

Νικοποιός είναι εικονογραφικός τύπος της Παναγίας κατά τον οποίο εικονίζεται κατενώπιον και έχοντας μπροστά στο στήθος της, επίσης κατενώπιον, εικονιζόμενο μικρό Χριστό.
Ελεούσα ή Γλυκοφιλούσα

Ελεούσα ή Γλυκοφιλούσα είναι συγγενέστατοι εικονογραφικοί τύποι της Παναγίας κατά τους οποίους η Θεομήτωρ σε προτομή βαστά τον μικρό Χριστό, σκύβοντας το κεφάλι της στο μάγουλό του. Τα δύο πρόσωπα βρίσκονται σε επαφή και ο μικρός Χριστός αγκαλιάζει τη μητέρα του. Στον τύπο της Γλυκοφιλούσας ο Χριστός αγγίζει το σαγόνι της μητέρας του.
UGC 12591

Ο UGC 12591, όπως παρατηρήθηκε  από το [[Διαστημικό τηλεσκόπιο Χαμπλ|Χαμπλ]]

Ο UGC 12591 είναι γαλαξίας με μορφολογία ανάμεσα σε αυτή ενός φακοειδή και ενός σπειροειδή γαλαξία, στον αστερισμό Πήγασο. Βρίσκεται περίπου 400 εκατομμύρια έτη φωτός μακριά από τη Γη, στο υπερσμήνος Πήγασου-Ιχθύων. Έχει μάζα η οποία υπολογίζεται τέσσερις φορές μεγαλύτερη από αυτή του Γαλαξία μας. Είναι ο δεύτερος πιο μαζικός, μετά τον ISOHDFS 27. Επιπλέον, είναι ο σπειροειδής γαλαξίας με την υψηλότερη γνωστή ταχύτητα περιστροφής, περίπου 490 km/s, σχεδόν διπλάσια από αυτή του Γαλαξία μας.
Παναγία Τριχερούσα

Η Παναγία Τριχερούσα είναι εικόνα της Παναγίας η οποία βρίσκεται στη σερβική Μονή Χιλανδαρίου στο Άγιον Όρος.
thumb|280px|Η εικόνα της Παναγίας Τριχερούσας
Μαργαρίτα, μαρκησία του Ναμύρ

Η Μαργαρίτα, μαρκησία του Ναμύρ (1194 - 17 Ιουλίου 1270) μέλος του Οίκου του Κουρτεναί και Μαρκησία του Ναμύρ (1229 - 1237) ήταν μεγαλύτερη κόρη και παιδί του Πέτρου Β΄ του Κουρτεναί και της Γιολάντας της Φλάνδρας.

Η Μαργαρίτα παντρεύτηκε σε πρώτο γάμο τον Ραούλ, λόρδο του Ισσοντάν (1210) που διαδέχθηκε με τον πρόωρο θάνατο του (1216) ως Κυρία του Σατωνέ - συρ -Σερ και του Μαρέγ - αν - Μπερρύ. Την ίδια χρονιά προχώρησε σε δεύτερο γάμο με τον Ερρίκο Α΄, κόμη του Βιαντέν (1216) γιο του Φρειδερίκου Γ΄, κόμη του Βιαντέν (1160 - 1210) και της Ματθίλδης του Νέρμπουργκ της Γερμανίας (πέθανε γύρω στο 1200) που κληρονόμησε ο Φρειδερίκος Α΄ του Νέρμπουργκ νεότερος αδελφός του δεύτερου συζύγου της.
Ερτ φαν ντερ Νέιρ

Ο Ερτ φαν ντερ Νέιρ (ολλανδικά: Aert van der Neer (αναγράφεται επίσης και ως Aernout, καθώς πέγραφε με αυτό το όνομα τα έργα του), περ. 1603 - 9 Νοεμβρίου 1677) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ειδικευόταν σε μικρές νυκτερινές τοπιογραφίες, φωτισμένες μόνον από το φως της Σελήνης ή από φωτιές, και σε μικρά χειμερινά τοπία, συχνά με απεικόνιση ενός καναλιού ή ενός ποταμού. Ήταν σύγχρονος των Έλμπερτ Κόυπ και Μέιντερτ Χομπέμα και, όπως ο Χομπέμα, έζησε και πέθανε σε αφάνεια.
Ρικάρντο Ζόντα

Ο Ρικάρντο Ζόντα(γεν. στην Κουριτίμπα της Βραζιλίας στις 23 Μαρτίου του έτους 1976) είναι Βραζιλιάνος οδηγός αγώνων ο οποίος απ' το 1999 μέχρι το 2007 βρέθηκε στη Φόρμουλα 1.
Big Bill Broonzy

Ο Big Bill Broonzy (πραγμ. όνομα "Λι Κόνλεϊ Μπράντλεϊ", 26 Ιουνίου 1893 – 14 Αυγούστου 1958) ήταν Αμερικανός τραγουδιστής και κιθαρίστας της μπλουζ. Γνώρισε επιτυχία κατά την δεκαετία του '30 και επηρέασε σπουδαίους καλλιτέχνες του είδους όπως ο Muddy Waters και ο Howlin' Wolf.
Γιουάν Ουανγκτού

Ο Γιουάν Ουανγκτού (Κινεζικά: 元黄头) ήταν ο γιος του αυτοκράτορα Γιουάν Λανγκ του Ανατολικού Βέι. Την εποχή αυτή, ο Γκαο Γιανγκ ανέλαβε το ανάκτορο του Ανατολικού Βέι και έθεσε τον αυτοκράτορα υπό τον έλεγχο του. Τελικά, ο Γιουάν Ουανγκτού φυλακίστηκε από τον Γκάο Γιανγκ και, παρά την θέληση του, πέταξε με έναν μεγάλο αετό από τον πύργο του Γε στην Κίνα. Κατάφερε να επιβιώσει από την πτήση αυτή, αλλά αργότερα εκτελέστηκε.
Σπαρτάκ Αγίας Πετρούπολης

Η Σπαρτάκ Αγίας Πετρούπολης (ρωσικά: Спартак (Санкт-Петербург)) είναι επαγγελματική ομάδα καλαθοσφαίρισης με έδρα την Αγία Πετρούπολη της Ρωσίας. Έχει κατακτήσει δύο κύπελλα Ευρώπης, όπως και πέντε εγχώριους τίτλους.
Χαντίγια Νταβλέτσινα

Η Χαντίγια Νταβλέτσινα (μπασκίρ: Дәүләтшина Һәҙиә Лотфулла ҡыҙы, πραγματικό όνομα Χαντίγια Λουτφούλοβνα Νταβλέτσινα, 5 Μαρτίου 1905 – 5 Δεκεμβρίου 1954), ήταν ποιήτρια, συγγραφέας και θεατρικός συγγραφέας από τη Δημοκρατία του Μπασκορτοστάν.

Σπούδασε στο Βασκιρικό Κρατικό Πανεπιστήμιο.
Πτούι

Το Πτούι (Ptuj) είναι μια πόλη με πληθυσμό 18.339 κατοίκους στη βορειοανατολική Σλοβενία, που ανήκει στην περιοχή της Στυρίας (Štajerska).
Κοιλάδα Μπεκάα

thumb|Ο υγρότοπος Ααμίκ την άνοιξη
Η Κοιλάδα Μπεκάα (αραβ. وادي البقاع , "Wādī el-Biqā"), μέρος της περιοχής που ήταν γνωστή κατά την αρχαιότητα ως Κοίλη Συρία ή Βασιλικός Αυλών (το «κοίλη» οφείλεται είτε στο "κοιλάς" από την Μπεκάα, είτε στην αραμαϊκή λέξη "kul" = «ολόκληρος», υποδηλώνοντας έτσι όλη τη Συρία), είναι εύφορη κοιλάδα στον ανατολικό Λίβανο, του οποίου αποτελεί τη σημαντικότερη γεωργική περιοχή.

Το αστικό συγκρότημα των πόλεων [[Τστάουρα]]-Τααλαμπάγια-Σααντναγιέλ-[[Ζάχλε]], το μεγαλύτερο της κοιλάδας
Η πόλη [[Ματζντάλ Αντζάρ]]
Η Μπεκάα σχηματίζεται ανάμεσα στις οροσειρές του Λιβάνου (δυτικά της κοιλάδας) και του Αντιλιβάνου (στα ανατολικά της). Η κοιλάδα αποτελεί το βορειότερο μέρος του συστήματος της Μεγάλης Τεκτονικής Τάφρου (Great Rift), που εκτείνεται από τη Συρία μέχρι τη Μοζαμβίκη στην Αφρική. Η Μπεκάα έχει μήκος 120 χλμ. και μέσο πλάτος 16. Το κλίμα της είναι μεσογειακό, με υγρούς χειμώνες και ξηρά καλοκαίρια.

Η περιοχή δεν έχει πολλές βροχοπτώσεις, ιδίως στον βορρά, καθώς η οροσειρά του Λιβάνου δημιουργεί μια «βροχοσκιά». Το βόρειο μέρος της κοιλάδας έχει μέση ετήσια βροχόπτωση μόλις 230 mm, ενώ το κεντρικό 610 mm.

Η Κοιλάδα Μπεκάα διαρρέεται από δύο ποτάμια που πηγάζουν πάνω από τη Μπάαλμπεκ: τον Ορόντη (Άσι), που ρέει προς βορρά, φθάνοντας μέχρι την Τουρκία, και τον Λιτάνι (τον αρχαίο Λεόντη), που ρέει προς νότο μέχρι το τέλος της κοιλάδας, όπου και στρέφεται απότομα προς τα δυτικά και, διασχίζοντας τον νότιο Λίβανο, χύνεται στη Μεσόγειο Θάλασσα.

Από τον 1ο αιώνα π.Χ., όταν η κοιλάδα ήταν μέρος της Ρωμαϊκής Αυτοκρατορίας, τροφοδοτούσε με με σιτηρά όλες τις ρωμαϊκές επαρχίες της Ανατολής. Σήμερα, η Κοιλάδα Μπεκάα περιέχει το 40% όλης της αρόσιμης γης του Λιβάνου. Το βόρειο άκρο της, με το ξηρότερο κλίμα και το λιγότερο εύφορο έδαφος, φιλοξενεί κυρίως βοσκοτόπια (νομαδικών φυλών της Συρίας κατά την αρχαιότητα). Νοτιότερα, καλλιεργείται σιτάρι, καλαμπόκι, βαμβάκι και λαχανικά, με αμπέλια και οπωρώνες γύρω από την πόλη Zahlé. Από το 1957, το υδροηλεκτρικό έργο του Λιτάνι, μία σειρά καναλιών και ένα φράγμα που δημιούργησε την τεχνητή λίμνη Καραούν στο νότιο άκρο της κοιλάδας, έχει βελτιώσει την άρδευση σε μέρος της Μπεκάα.
Αερόστατο θερμού αέρα

thumb|Αερόστατο θερμού αέρα εν πτήσει.|253x253εσ
thumb|Αερόστατα θερμού αέρα σε σχήμα μέλισσας.|225x225εσ
Αερόστατο θερμού αέρα στο σχήμα του [[Αββαείο του Σαιντ Γκαλ|Αββαείου του Σαιντ Γκαλ]]|169x169εσ
Ένα αερόστατο θερμού αέρα είναι αεροσκάφος ελαφρύτερο από τον αέρα το οποίο αποτελείται από έναν σάκο, που ονομάζεται κάλυμμα, το οποίο περιέχει θερμό αέρα. Κάτω από αυτόν κρέμεται η γόνδολα ή καλάθι (και σε ορισμένα αερόστατα μεγάλης απόστασης ή μεγάλου υψομέτρου, μια κάψουλα), το οποίο μεταφέρει επιβάτες και (συνήθως) μια πηγή θέρμανσης, η οποία τις περισσότερες φορές είναι μια ελεύθερη φλόγα. Ο θερμός αέρας μέσα στο κάλυμμα το κάνει ελαφρύ μιας και έχει χαμηλότερη πυκνότητα από τον κρύο αέρα έξω από το κάλυμμα. Όπως συμβαίνει με όλα τα αεροσκάφη, τα αερόστατα θερμού αέρα δεν μπορούν να πετάξουν πέρα από την ατμόσφαιρα. Εν αντιθέσει με τα αερόστατα αερίου, το κάλυμμα δεν χρειάζεται να είναι επισφραγισμένο στο κάτω μέρος, μιας και ο αέρας κοντά το κάτω μέρος του καλύμματος έχει την ίδια πίεση με τον αέρα που το περιβάλει. Στα σύγχρονα αθλητικά αερόστατα το κάλυμμα κατασκευάζεται συνήθως από ύφασμα νάιλον και το άνοιγμα του αεροστάτου (το σημείο πλησιέστερα στην φλόγα) είναι κατασκευασμένο από πυρίμαχα υλικά όπως το Nomex. Τα σύγχρονα αερόστατα κατασκευάζονται σε διάφορα σχήματα, και σε σχήματα διάφορων εμπορικών προϊόντων, αν και το παραδοσιακό σχήμα χρησιμοποιείται για τις περισσότερες μη εμπορικές, αλλά και πολλές εμπορικές, εφαρμογές.

Το αερόστατο θερμού αέρα αποτελεί την πρώτη επιτυχημένη τεχνολογία εναέριας μεταφοράς ανθρώπου. Η πρώτη μη προσδεμένη επανδρωμένη πτήση αεροστάτου θερμού αέρα πραγματοποιήθηκε από τον Ζαν-Φρανσουά Πιλάτρ ντε Ροζιέ και τον Φρανσουά Λοράν του Αρλάντ στις 21 Νοεμβρίου 1783 στο Παρίσι της Γαλλίας, με ένα αερόστατο που κατασκευάστηκε από τους αδελφούς Μονγκολφιέ. Το πρώτο αερόστατο θερμού αέρα που πέταξε στην Αμερική απογειώθηκε από την Φυλακή Γουόλνατ Στριτ της Φιλαδέλφεια στις 9 Ιανουαρίου 1793 από τον Γάλλο αεροναύτη Ζαν-Πιερ Μπλανσάρ. Τα αερόστατα θερμού αέρα τα οποία μπορούν να κινηθούν στον αέρα αντί να παρασύρονται από τον άνεμο είναι γνωστά και ως θερμικά αερόπλοια.
Αμπάς ιμπν Φιρνάς

Ο Αμπάς αλ-Κασίμ ιμπν Φιρνάς ιμπν Βιρντάς αλ-Τακουρίν (810–887 μ.Χ.), γνωστός και ως Αμπάς ιμπν Φιρνάς (), ήταν Ανδαλουσιανός πολυμαθής: εφευρέτης, φυσικός, χημικός, μηχανικός, μουσικός της Ανδαλουσίας, και ποιητής στην Αραβική γλώσσα. Είχε Βερβερική καταγωγή, και η ρίζα του ονομάτος του είναι AFERNAS, που είναι συνηθισμένο όνομα πλέον σε Μαρόκο και Αλγερία, γεννήθηκε στο Ιζν-Ραντ Οντά, της Αλ-Άνταλους (σημερινή Ρόντα της Ισπανίας), έζησε στο Εμιράτο της Κόρδοβας, και θεωρείται πως προσπάθησε να πετάξει.

Ο κρατήρας Ιμπν Φιρνάς στη Σελήνη ονομάστηκε προς τιμήν του, όπως και το Αεροδρόμιο Ιμπν Φιρνάς της Βαγδάτης καθώς και μια από τις γέφυρες του Γουαδαλκιβίρ στην Κόρδοβα.
Στοχαστική διαφορική εξίσωση

Στοχαστική διαφορική εξίσωση λέγεται η διαφορική εξίσωση στην οποία ένας ή περισσότεροι όροι είναι στοχαστικές διαδικασίες, που σημαίνει ότι η λύση είναι και η ίδια στοχαστική διαδικασία.
Για παράδειγμα η εξίσωση dXt=b(t,Xt)dt+σ(t,Xt)dWt όπου Wt μια m-διάστατη κίνηση Brown, αποτελεί μια στοχαστική διαφορική εξίσωση. 
Ο πρώτος όρος είναι ένας όρος τάσης και αποτελεί το ντετερμινιστικό μέρος της εξίσωσης και το δεύτερο άθροισμα αποτελεί το όρο διάχυσης και είναι μια στοχαστική διαδικασία.
Μια στοχαστική διαφορική εξίσωση έχει λύση αν υπάρχει διαδικασία Ito Xt που την ικανοποιεί.

Αν οι b, σ είναι ανεξάρτητες του χρόνου τότε οι λύσεις των εξισώσεων αυτής της μορφής λέγονται διαδικασίες διάχυσης.
Στοχαστικές διαφορικές εξισώσεις χρησιμοποιούνται για την μοντελοποίηση συστημάτων και φαινομένων που περιέχουν κάποιου είδους τυχαιότητας. Τέτοια προβλήματα προκύπτουν σε πολλά φυσικά φαινόμενα και σε θέματα οικονομικών (μοντελοποίηση μετοχών, μοντέλα επιτοκίων στα χρηματοοικονομικά).
Στάμος Σέμσης

Ο Στάμος Σέμσης (1 Οκτωβρίου 1964) είναι Έλληνας τραγουδοποιός και τραγουδιστής.
Βλαχερνίτισσα

Η Βλαχερνίτισσα είναι εικονογραφικός τύπος της Παναγίας, στην οποία η Θεοτόκος εικονίζεται μετωπικά, στηθαία ή ολόσωμη, με τα χέρια εκατέρωθεν υψωμένα σε στάση δέησης. Το βρέφος Ιησούς παριστάνεται μέσα σε μετάλλιο μπροστά στο στήθος της. Είναι τύπος Πλατυτέρας και όχι Βρεφοκρατούσας.
Άιλμερ του Μαλμεσμπέρι

Ο Άιλμερ του Μαλμεσμπέρι (γνωστός και ως Όλιβερ λόγω τυπογραφικού λάθους από έναν γραμματέα, ή Έλμερ) () ήταν Άγγλος Βενεδικτίνος μοναχός του 11ου αιώνα γνωστός για την πρώιμη προσπάθεια του να αιωρηθεί χρησιμοποιώντας φτερά.
Πλάτανος του Παυσανία

Με το όνομα «Πλάτανος του Παυσανία» είναι γνωστός ένας υπεραιωνόβιος πλάτανος που βρισκόταν κοντά στο χωριό Τριπόταμα της ορεινής Αχαΐας και ο οποίος αποτελούσε σημαντικό φυσικο-ιστορικό αξιοθέατο και μνημείο της περιοχής. Το ύψος του ξεπερνούσε τα 40 μέτρα και η περίμετρός του έφτανε τα 8 μέτρα, ενώ φυόταν σε υψόμετρο περίπου 650 μέτρων.
Ο συγκεκριμένος πλάτανος πήρε την ονομασία αυτή, γιατί σύμφωνα με την παράδοση στον ίσκιο του αναπαύθηκε ο περιηγητής και γεωγράφος της αρχαιότητας Παυσανίας όταν επισκέφτηκε την περιοχή της Ψωφίδος. Πολλοί ειδικοί ωστόσο αποκλείουν την εκδοχή αυτή. 

Το 2015 διαπιστώθηκε ότι το δέντρο είχε πλέον ξεραθεί έχοντας προσβληθεί από την ασθένεια του μεταχρωματικού έλκους, μία από τις σημαντικότερες ασθένειες δασικών δέντρων που απαντάται στην Ελλάδα.
Γιόζεφ Χεπ

Ο Γιόζεφ Χεπ (ουγγρικά "Hepp József", 1887 - 1968) ήταν Ούγγρος πρωτοπόρος κινηματογραφιστής, ηλεκτρολόγος και αυτοδίδακτος μηχανικός του κινηματογράφου, καθώς και οπερατέρ, που αποτέλεσε έναν από τους σημαντικότερους πιονιέρους του ελληνικού κινηματογράφου. Γεννήθηκε στη Βουδαπέστη και σπούδασε στο πολυτεχνείο της Πέστης. Αργότερα εγκαταστάθηκε στη Γαλλία, όπου εργάστηκε για τη γαλλική εταιρεία Pathé.
Ελένη Πολυχρονάτου

Η Ελένη Πολυχρονάτου (27 Ιανουαρίου 1959, Αθήνα) είναι Ελληνίδα ζωγράφος, γλύπτρια και Δρ. Ιστορίας της Τέχνης.
Μαζιλίς

Η Μαζιλίς (, επίσης μεταγράφεται ως Ματζιλίς, σημαίνει "Συνέλευση" στα καζακικά) είναι η κάτω Βουλή του Καζακστάν, γνωστή ως "Παρλαμεντί". Η άνω Βουλή του Κοινοβουλίου είναι η Γερουσία του Καζακστάν. Υπάρχουν 107 έδρες (98+9). Τα μέλη του Κοινοβουλίου εκλέγονται για πέντε χρόνια. Ο σημερινός πρόεδρος είναι ο Νουρλάν Νιγκματούλιν (γεννήθηκε το 1962), από τις 22 Ιουνίου 2016, που διαδέχτηκε τον Μπακτικόζα Ιζμουχαμπέτοφ. Η έδρα βρίσκεται στην πρωτεύουσα της χώρας, την Αστανά.
Θεόδωρος Φιλαδελφεύς

Ο Θεόδωρος Φιλαδελφεύς υπήρξε Βυζαντινός στρατηγός που έζησε τα χρόνια που ο Θεόδωρος Α΄ Λάσκαρης ήταν αυτοκράτορας της Αυτοκρατορίας της Νίκαιας (1205-1222). Αναφέρεται να πρωτοστατεί στις μάχες εναντίον των Λατίνων της Λατινικής Αυτοκρατορίας όταν αυτοί μετά την Άλωση της Κωνσταντινούπολης (1204) προσπάθησαν να επεκταθούν προς τα μικρασιατικά παράλια. Σε μάχη που έδωσε με αντίπαλο τον Ερρίκο, αδελφό του Βαλδουίνου Α΄, κοντά στο Αδραμμύτιο, νικήθηκε και έκτοτε δεν υπάρχουν ιστορικές αναφορές για τη δράση του ή για τον ίδιο.
Μαρία των Μπριέν

thumb|right|250px|Η Μαρία της Βρυέννης
Η Μαρία των Μπριέν (1225 - 1275) ήταν Λατίνη Αυτοκράτειρα της Κωνσταντινούπολης, ως σύζυγος του Βαλδουίνου Β΄ τελευταίου Λατίνου Αυτοκράτορα της Κωνσταντινούπολης· ήταν αντιβασίλισσα στη διάρκεια απουσίας του συζύγου της (1237 - 1239, 1243 - 1257). Ήταν κόρη του περίφημου στρατηγού Ιωάννη του Μπριέν και της τρίτης συζύγου του Βερεγγαρίας του Λεόν, ετεροθαλούς αδελφής της Ισαβέλλας Β΄ της Ιερουσαλήμ και αδελφή του Αλφόνσου των Μπριέν μεγάλου αυλάρχη της Γαλλίας
Γκυ, κόμης της Φλάνδρας

thumb|right|250px|Στερλίνα του Γκυ, κόμη της Φλάνδρας από το Ναμύρ (1295 - 1296)
thumb|right|250px|Μετάλλιο του Γκυ, κόμη της Φλάνδρας.

Ο Γκυ, κόμης της Φλάνδρας ("Gwijde van Dampierre", 1226 - Καμπανία, 7 Μαρτίου 1305) από τον Οίκο του Νταμπιέρ ήταν κόμης της Φλάνδρας (1251 - 1305) και μαργράβος του Ναμύρ (1268 - 1297).
Γκυ Β΄, μαρκήσιος του Ναμύρ

Ο Γκυ Β΄, μαρκήσιος του Ναμύρ (1312 - 12 Μαρτίου 1336) Μαργράβος του Ναμύρ (1335 - 1336) και μέλος του Οίκου του Νταμπιέρ ήταν δεύτερος γιος του Ιωάννη Α΄ του Ναμύρ και της δεύτερης συζύγου του Μαρίας του Αρτουά. Διαδέχθηκε στο Ναμύρ τον μεγαλύτερο αδελφό του Ιωάννη Β΄ που πέθανε πρόωρα στις 2 Απριλίου 1335. Με συμβουλές του μικρότερου αδελφού του Ροβέρτου αναγνώρισε κυρίαρχο τον Εδουάρδο Γ΄ της Αγγλίας, συμμετείχε σε μάχες των Άγγλων εναντίον των Σκωτσέζων αλλά αιχμαλωτίστηκε από τον Ιωάννη Ραντόλφ, 3ο κόμη του Μοράι. Μετά την καταβολή των λίτρων και την απελευθέρωση του τραυματίστηκε θανάσιμα σε ένα τουρνουά στην Φλάνδρα και πέθανε, δεν είχε απογόνους και τον διαδέχθηκε ο τέταρτος αδελφός του Φίλιππος Γ΄, μαρκήσιος του Ναμύρ.
Φίλιππος Γ΄, μαρκήσιος του Ναμύρ

Ο Φίλιππος Γ΄, μαρκήσιος του Ναμύρ (1319 - Σεπτέμβριος 1337), Μαργράβος του Ναμύρ (1336 - 1337) και μέλος του Οίκου του Νταμπιέρ ήταν τέταρτος γιος του Ιωάννη Α΄ και της δεύτερης συζύγου του Μαρίας του Αρτουά. Διαδέχθηκε στο Ναμύρ τον δεύτερο αδελφό του Γκυ Β΄, ο τρίτος Ερρίκος είχε πεθάνει πρόωρα (1333). Ο Φίλιππος Γ΄ βρισκόταν στην Σουηδία στην αυλή της αδελφής του Λευκής του Ναμύρ, από εκεί ταξίδευσε με τον γαμπρό του Ερρίκο Β΄ του Βιαντέν στους Αγίους Τόπους μέσω της Κύπρου.
Ο Φίλιππος σύμφωνα με την διαθήκη του (23 Ιουνίου 1336) κληροδότησε την περιουσία του στη μονή του Σαιν Άλμπαν. Στον δρόμο όταν έφτασε στην Αμμόχωστο ο ίδιος και οι άντρες του έδειξαν τόσο κακή συμπεριφορά που οι πολίτες της Αμμόχωστου τους θανάτωσαν όλους, η ταφή του έγινε στην εκκλησία των Φραγκισκιανών της Αμμοχώστου. 
Τον Φίλιππο διαδέχθηκε στην Κομητεία του Ναμύρ ο επόμενος αδελφός του Γουλιέλμος Α΄, μαρκήσιος του Ναμύρ.
Γουλιέλμος Β΄, μαρκήσιος του Ναμύρ

Ο Γουλιέλμος Β΄, μαρκήσιος του Ναμύρ (22 Ιανουαρίου 1355 - 10 Ιανουαρίου 1418), Μαργράβος του Ναμύρ (1391 - 1418) και μέλος του Οίκου του Νταμπιέρ ήταν μεγαλύτερος γιος και διάδοχος του Γουλιέλμου Α΄ του Ναμύρ και της δευτέρας συζύγου του Αικατερίνης της Σαβοΐας κόρης του Λουδοβίκου Β΄ του Βω. Η ηγεμονία του στο Ναμύρ χαρακτηρίστηκε ειρηνική, ασχολήθηκε με το εμπόριο, την βιοτεχνία και την ανέγερση οχυρώσεων. Συμμετείχε στην καταστολή της εξέγερσης του λαού της Λιέγης (1408) με τον Ιωάννη τον Άφοβο, τον Γουλιέλμο Β΄ της Βαυαρίας και τον Λουδοβίκο Ζ΄ της Βαυαρίας.

Η πρώτη του σύζυγος ήταν η Μαρία του Μπαρ, κόρη του Ροβέρτου Α΄, δούκα του Μπαρ και της Μαρίας του Βαλουά.
Η δεύτερη σύζυγος του ήταν η Ιωάννα του Αρκούρτ (1372 - 1456), κόρη του Ιωάννη ΣΤ΄ , κόμη του Αρκούρτ και της Κατερίνας των Βουρβόνων, δεν απέκτησε πάλι παιδιά και τον διαδέχτηκε ο μικρότερος αδελφός του Ιωάννης Γ΄, μαρκήσιος του Ναμύρ.
Μπαρτολομέους Μπρέινμπερχ

Ο Μπαρτολομέους Μπρέινμπερχ (ολλανδικά: Bartholomeus Breenbergh, Ντεφέντερ, 1598 - Άμστερνταμ, 1657) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ζωγράφιζε τοπία σε ιταλικό ύφος.
Ιωάννης Γ΄, μαρκήσιος του Ναμύρ

Ο Ιωάννης Γ΄, μαρκήσιος του Ναμύρ (πέθανε στις 10 Μαρτίου 1429), τελευταίος Μαργράβος του ανεξάρτητου Ναμύρ (1418 - 1429) και μέλος του Οίκου του Νταμπιέρ ήταν δεύτερος γιος του Γουλιέλμου Α΄ του Ναμύρ και της δευτέρας συζύγου του Κατερίνας της Σαβοΐας. Με τον θάνατο του πατέρα του (1391) κληρονόμησε την Ουινζενδάλη και Ρόνσε, όταν πέθανε και ο μεγαλύτερος αδελφός του Γουλιέλμος Β΄, μαρκήσιος του Ναμύρ χωρίς απογόνους (1418) κληρονόμησε και την Κομητεία του Ναμύρ.

Ο Ιωάννης δεν παντρεύτηκε ποτέ και είχε έναν νόθο γιο από τον ξαδέλφη του Σεσίλη της Σαβοΐας τον Φίλιππο του Ναμύρ κύριο του Ντί (πέθανε το 1449)
Έκανε πολύ ακριβή ζωή με αποτέλεσμα τα οικονομικά της μαργραβίας να καταρρεύσουν, ανέβασε σημαντικά τους φόρους κάτι που οδήγησε σε εξέγερση. Ο Γουλιέλμος Β΄ για να αποφύγει τα χειρότερα πούλησε το Ναμύρ στον Φίλιππο Γ΄ τον Καλό, μετά τον θάνατο του το Ναμύρ έπαψε να υπάρχει σαν ανεξάρτητη μαργραβία, ενσωματώθηκε στις Βουργουνδικές Κάτω Χώρες.



Κατηγορία:Μαργράβοι του Ναμύρ
Γκρεσσάν

Η Γκρεσσάν (ιταλικά: "Gressan" και γαλλικά: "Gressan"), είναι μικρή πόλη της Ιταλίας στις Ιταλικές Άλπεις στην περιφέρεια κοιλάδα της Αόστα.
Οβίδιο Λάρι

Ο σεβασμιότατος Οβίδιο Λάρι (ιταλικά: Ovidio Lari, γεννήθηκε στις 26 Οκτωβρίου 1893, απεβίωσε στις 4 Ιουλίου 1975) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στην Αόστα ("Aosta") του Τορίνου της Ιταλίας, αντικαθιστώντας τον Τζουζέππε Ανφρόσσι. (Giuseppe Anfossi).
Στέφανο Νόλφι

Ο Στέφανο Νόλφι (γεννημένος 23η Σεπτεμβρίου του 1963, Ρώμη ) είναι Ιταλός επιστήμονας. Είναι ένας από τους ιδρυτές της Εξελικτικής ρομποτικής (όπως αναφέρει το βιβλίο του  που δημοσιεύθηκε από το MIT Press 2000). Τα ερευνητικά του ενδιαφέροντα περιλαμβάνουν την εξέλιξη της επικοινωνίας και της γλώσσας, τη γλώσσα και τη δράση, τη προσαρμοστική συμπεριφορά, ρομποτική σμήνος. Η ομάδα του ερευνά μια νέα προσέγγιση για την ανάπτυξη της τεχνητής νοημοσύνης σε σχέση με τη γλώσσα.
Το ύδωρ της ελέγξεως

Το ύδωρ της ελέγξεως ονομάζεται το εικονογραφικό θέμα που απεικονίζει την έγκυο Παναγία να οδηγείται από τον Ιωσήφ ενώπιον του αρχιερέως και να παίρνει από τα χέρια του στάμνα και να πίνει νερό,με το οποίο ελέγχεται η αγνότητά της. Στη συνέχεια αυτό κάνει και ο Ιωσήφ. για να αποδειχθεί η μη συμμετοχή του στην εγκυμοσύνη της Παναγίας.
Καζακική Αυτόνομη Σοβιετική Σοσιαλιστική Δημοκρατία

Η Καζακική Αυτόνομη Σοβιετική Σοσιαλιστική Δημοκρατία (, "Kazakskaya Avtonomnaya Socialisticheskaya Sovetskaya Respublika" *, Καζακικό Ομοιόμορφο Τουρκικό Αλφάβητο: Qazaq Aptonom Sotsijalistik Sovettik Respuʙlikasь), ήταν μια αυτόνομη δημοκρατία της Σοβιετικής Ένωσης εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας (ΡΣΟΣΔ), υφιστάμενη από το 1925 μέχρι το 1936.
JoJo's Bizzare Adventure

Το JoJo's Bizzare Adventure (ιαπωνικά: ジョジョの奇妙な冒険, Χέπμπορν: "JoJo no Kimyō na Bōken", Ελληνικά: Η παράξενη περιπέτεια του ΤζόΤζο) είναι σειρά manga και anime γραμμένη και σχεδιασμένη από τον Χιροχίκο Αράκι. Κυκλοφόρησε στο "Weekly Shōnen Jump" από το 1987 μέχρι το 2004 και μεταφέρθηκε στο μηνιαίο seinen περιοδικό "Ultra Jump" το 2005. Το τρέχον μέρος της ιστορίας, το JoJolion, άρχισε το 2011. Το "JoJo's Bizzare Adventure" είναι η δεύτερη σειρά manga της Shueisha με τα περισσότερα τεύχη.

Η σειρά έχει πουλήσει περισσότερα από 100 εκατομμύρια αντίτυπα σε έντυπη μορφή, καθιστώντας το ένα από τα best-seller manga στην ιστορία, και έχει δημιουργήσει ένα franchise που περιλαμβάνει νουβέλες, βιντεοπαιχνίδια, φιγούρες, σειρές κοσμημάτων και σνακ.
Ουίλιαμ Τόμας Μπέκφόρντ

Ο Ουίλιαμ Τόμας Μπέκφόρντ (1 Οκτωβρίου 1760 - 2 Μαΐου 1844) ήταν Άγγλος συγγραφέας, συλλέκτης και πολιτικός. Έγινε γνωστός για την συλλογή του με έργα τέχνης και την συγγραφή του βιβλίου "Βαθέκ", όπως και ως μέλος των κοινοβουλίων των εκλογικών περιφερειών του Γουέλς και του Χίντον.
Σότε Γκαλίτσα

Η Σότε Γκαλίτσα (αλβανικά: "Shote Galica", Ραντίσεβο, Οθωμανική Αυτοκρατορία, 1895 - Ντερβέν, Αλβανία, 1927) ήταν Αλβανίδα επαναστάτρια των αρχών του εικοστού αιώνα από το Κόσοβο. Για τη δράση της τιμήθηκε μετά θάνατον από το αλβανικό κράτος με τον τίτλο της «Ηρωίδας του Λαού».
Άμπραχαμ φαν Ντίπενμπεϊκ

Ο Άμπραχαμ φαν Ντίπενμπεϊκ (ολλανδικά: Abraham van Diepenbeeck (αναφέρεται επίσης και ως: Diepenbeeck, Abraham Jansz. van Diepenbecke, Abraham van Diepenbeek, Abramo van Diepenbeke Abramo van Diepenbecck 19 Μαΐου 1596 - Μάιος/Σεπτέμβριος 1675) ήταν Ολλανδός ζωγράφος, σχεδιαστής και χαράκτης της Φλαμανδικής Σχολής, ο οποίος έζησε και εργάστηκε στην Αμβέρσα, γι' αυτό μερικές πηγές τον αναφέρουν και ως Φλαμανδό ζωγράφο.
Άλεν Λάνιερ

Ο Άλεν Λάνιερ, (Allen Lanier, 25 Ιουνίου 1946 - 14 Αυγούστου 2013, Λονγκ Άιλαντ, Νέα Υόρκη) ήταν Αμερικανός κιθαρίστας και κιμπορντίστας της ροκ μουσικής, γνωστός ως πρώην μέλος του συγκροτήματος Blue Öyster Cult.
Ζανγκ Σιανζόνγκ

Ο Ζανγκ Σιανζόνγκ (Zhāng Xiànzhōng, 18 Σεπτεμβρίου 1606-2 Ιανουαρίου 1647) ήταν ηγέτης των εξεγέρσεων των χωρικών στην Κίνα κατά τη διάρκεια των τελευταίων ετών της Δυναστείας Μινγκ και των πρώτων ετών της Δυναστείας Τσινγκ. Μαζί με τον Λι Τσζιτσιέν, ο οποίος οργάνωσε τις εξεγέρσεις στον βορρά, ήταν ένας από τους πιο σημαντικούς ηγέτες των εξεγέρσεων των δεκαετιών 1630 και 1640, οι οποίες οδήγησαν στην πτώση της δυναστείας Μινγκ.

Τη δεκαετία του 1630, ο Ζανγκ οργάνωσε εξεγέρσεις από τη Σενσί (στα βορειοδυτικά) μέχρι τη Τσιανσού (στα δυτικά). Το 1641 κατέλαβε τις δύο κύριες πόλεις της Επαρχίας Χουγκουάν, την Ουτσάν και τη Τσάνσα. Το 1643 αυτοανακηρύχθηκε Βασιλέας της Μεγάλης Δύσης και το επόμενο έτος εισέβαλε στη Σετσουάν, ανακηρύσσοντας την Τσεντού ως πρωτεύουσα του κράτους. Σύμφωνα με σύγχρονους του, ήταν γνωστός για τον θάνατο πολλών εκπροσώπων της ανώτερης τάξης, ενώ μερικοί αναφέρουν την κλίση του προς την ανθρωποφαγία.

Το 1644, λίγα χρόνια μετά την εισβολή των Μαντζουρίων στην Κίνα, τα στρατεύματα της Δυναστείας Τσινγκ - τα οποία συμπεριλάμβαναν Μαντζούριους και Κινέζους - εισέβαλαν στη Σετσουάν για να ανατρέψουν το καθεστώς του Ζανγκ. Ο Ζανγκ σκοτώθηκε τον Ιανουάριο του 1647, κατά τη διάρκεια επίθεσης στη Σενσί. Σύμφωνα με τον Πορτογάλο Ιεσουήτη Γκαμπριέλ Μαγκελάν, στο βουνό Φενχουάν, ο Ζανγκ έλαβε πληροφορία πως στην περιοχή βρίσκονται στρατεύματα της Δυναστείας Τσινγκ. Ο Ζανγκ δεν πίστεψε την πληροφορία και οδήγησε μια μικρή ομάδα στο βουνό για να ελέγξει το πεδίο. Ένας από τους αξιωματικούς είδε τον Ζανγκ και έδωσε διαταγή σ' ένα Μαντζούριο τοξότη να τον σκοτώσει, με τον Ζανγκ να πεθαίνει από ακριβή βολή.

Μετά τον θάνατο του Ζανγκ Σιανζόνγκ και την πτώση του Μεγάλου Δυτικού Κράτους, οι γιοι του, Λι Ντινγκό, Σουν Κιεβάν και Λιου Βενσιού συνέχισαν την αντίσταση κατά της Δυναστείας Τσινγκ, αν και με τη σημαία του τελευταίου Αυτοκράτορα της Δυναστείας Μινγκ, Τσζου Ιουλάν.
3-οξετανόνη

Η 3-οξετανόνη (αγγλικά: 3-oxetanone) ή 1,3-εποξυ-2-προπανόνη είναι οργανική ετεροκυκλική ένωση με μοριακό τύπο C3H4O2. Είναι μια οξετανική κετόνη, καθώς και ισομερής θέσης της β-προπιολακτόνης.

Η χημικά καθαρή 3-οξετανόνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρή, με (κανονική) θερμοκρασία βρασμού τους 140 °C. Είναι ένα ειδικό χημικό, που χρησιμοποιείται για την έρευνα και τη σύνθεση άλλων οξετανίων, (κυρίως) φαρμακολογικού ενδιαφέροντος. Η 3-οξετανόνη, επίσης, υπήρξε αντικείμενο θεωρητικών μελετών.
Κάρελ Μπέκεμα

Ο Κάρελ Μπέκεμα ("Karel Willem Adriaan Beukema toe Water") Τόκιο, 4 Ιανουαρίου 1878 - Κωνσταντινούπολη, 8 Ιανουαρίου 1908, ήταν Ολλανδός νομικός, διπλωμάτης και πρωταθλητής της αντισφαίρισης.
Βαλδουίνος του Αβέν

Ο Βαλδουίνος του Αβέν (Σεπτέμβριος 1219 - 10 Απριλίου 1295) ήταν μικρότερος γιος του Μπουσάρ Δ΄ του Αβέν και της Μαργαρίτας Β΄, κόμισσας της Φλάνδρας. Ο γάμος των γονέων του θεωρήθηκε άκυρος αλλά ο ίδιος και ο μεγαλύτερος αδελφός του Ιωάννης νομιμοποιήθηκαν από τον πάπα με την παρέμβαση του Λουδοβίκου Θ΄ της Γαλλίας, ο Βαλδουίνος δέχτηκε σαν δώρο την Μπομώ (1246).
Βρισκόταν σε συνεχή πόλεμο μαζί με τον μεγαλύτερο αδελφό του Ιωάννη Α΄ με τα ετεροθαλή αδέλφια του, τα παιδιά της μητέρας του από τον δεύτερο γάμο της με τον Γουλιέλμο Β΄ του Νταμπιέρ. Ο Βαλδουίνος θεωρήθηκε προσωπικά υπεύθυνος για το ατύχημα στο τουρνουά το οποίο στοίχισε την ζωή του μεγαλύτερου ετεροθαλούς αδελφού του Γουλιέλμου Β΄, κόμη της Φλάνδρας. Μετά τον θάνατο του μεγαλύτερου αδελφού του Ιωάννη Α΄ του Αβέν συμφιλιώθηκε με την μητέρα του η οποία τον έστειλε στο Ναμύρ σε μια εκδικητική αποστολή. Ο Βαλδουίνος ήταν γνωστός επίσης σαν ιστορικός και συγγραφέας έγραψε τα "Συμπαντικά Χρονικά".
Θεοδώρα των Χαζάρων

Η Θεοδώρα των Χαζάρων (άκμασε τέλη 7ου αι.) ήταν Βυζαντινή Αυτοκράτειρα, σύζυγος τού Ιουστινιανού Β΄ του "Ρινότμητου" Αυτοκράτορα των Ρωμαίων.
Γουλιέλμος Β΄ του Νταμπιέρ

Ο Γουλιέλμος Β΄ του Νταμπιέρ (1196 - 3 Σεπτεμβρίου 1231) από τον Οίκο του Νταμπιέρ ήταν κύριος του Νταμπιέρ (1216 - 1231) ήταν δεύτερος γιος του Γκυ Β΄ κυρίου του Νταμπιέρ & κοντόσταυλου της Καμπανίας και της Ματθίλδης του Μπουρμπόν. Ο μεγαλύτερος αδελφός του Αρσαμμπώ Η΄ κληρονόμησε από τον πατέρα τους το Μπουρμπόν και ο Γουλιέλμος Β΄ το Νταμπιέρ.
Γεδεών Τούρυ

Γεδεών Τούρυ() (6 ιουνίου 1942 – 4 οκτωβρίου 2016) ήταν ένας Ισραηλινός μεταφραστής λόγιος και καθηγητής της Ποίησης, Συγκριτικής Λογοτεχνίας και Μεταφραστικών Σπουδών στο Πανεπιστήμιο του Τελ Αβίβ, όπου και ασκούσε την προεδρία M. Bernstein Θεωρίας της Μετάφρασης. Γεδεών Τούρυ ήταν πρωτοπόρος των Περιγραφικών Μεταφραστικών Σπουδών.
Ανακρέων Σταματιάδης

Ο Ανακρέων Σταματιάδης (1868-1964) ήταν γόνος διακεκριμένης οικογένειας της Σάμου, ιατρός καθώς και ο κορυφαίος Έλληνας Εσπεραντιστής.
Χέραρντ Σχέρλερ

Ο Χέραρντ Σχέρλερ ("Gerard Jacobus Scheurleer"), (Χάγη, 29 Μαΐου 1886 - Χάγη, 11 Οκτωβρίου 1948), ήταν Ολλανδός πρωταθλητής της αντισφαίρισης και του χόκεϊ επί χόρτου, καθώς και αθλητικός συγγραφέας. Ήταν μέλος του συλλόγου της Χάγης "Λόουν τένις Κλαμπ Λεϊμόνιανς" και συνέβαλε στην ανάπτυξη της αντισφαίρισης στις Κάτω Χώρες.
Αρπενίκ Ναλμπαντιάν

Η Αρπενίκ Ναλμπαντιάν (, 23 Δεκεμβρίου 1916 – 17 Μαΐου 1964) ήταν μία καλλιτέχνιδα από την Σοβιετική Αρμενία.
Καζιμουκάν Μουναϊτπάσοφ

Ο Καζιμουκάν Μουναϊτπάσοφ σε ένα γραμματόσημο του [[Καζακστάν]], το 2016
Ο Κατζιμουκάν Μουναϊτπασούλι (*, , 7 Απριλίου 1871 – 12 Αυγούστου 1948), επίσης γνωστός ως Χαντζιμουκάν Μουναϋτπάσοφ, ήταν Καζάκος παλαιστής και πολλές φορές παγκόσμιος πρωταθλητής στην ελληνορωμαϊκή πάλη. 

Ο Μουναϋτπασούλι γεννήθηκε το 1871, στο χωριό Καραοτκιέλ της επαρχίας Ακμόλα, στην Ρωσική Αυτοκρατορία. Ήταν 1.94 μέτρα και ζύγιζε 139 κιλά. Αγωνίστηκε σε 54 χώρες και κέρδισε 48 μετάλλια. Μία από τις πιο σημαντικές στιγμές στην καριέρα του ήταν το 1910, όταν του απονεμήθηκε το χρυσό μετάλλιο στο Μπουένος Άιρες και έγινε παγκόσμιος πρωταθλητής για πρώτη φορά στην καριέρα του. Μια από τις πιο διάσημες νίκες του ήταν η ήττα του Ιάπωνα μάστερ στο ζίου ζίτσου, του Χαρακίκι Τζιντόφου, ο οποίος πέθανε λόγω θανάσιμου τραυματισμό στην σπονδυλική του στήλη σε εκείνο τον αγώνα. 

Πολλές φορές δεν του επιτρεπόταν να είναι μέλος της Ρωσικής Εθνικής ομάδας λόγω των πολιτικών διακρίσεων της Ρωσικής Αυτοκρατορίας, με αποτέλεσμα να συμμετέχει σε διεθνείς διαγωνισμούς εκπροσωπώντας την Μαντζουρία με το Ιαπωνικό όνομα Γιαμαγκάτα Μαχανούρα. Η καριέρα του διήρκεσε 43 έτη, από το 1901 έως το 1944. Τιμήθηκε με την Τάξη του Σήματος της Τιμής, και με το Τάγμα του Λιονταριού και του Ήλιου. 

Πέθανε στις 12 Αυγούστου 1948 σε ηλικία 77 ετών, στο κολχόζ Λιενίνσκογιε ζνάμγια στην επαρχία Ορνταμπάσι (Περιφέρεια Νότιου Καζακστάν), χωρίς καθόλου μαθητές και αφήνοντας τις τέσσερις γυναίκες του στο Τουρκεστάν. Το 1980 ένα μουσείο άνοιξε προς τιμήν του. Επίσης, υπάρχουν οδοί Κατζιμουκάν στο Αλμάτι, την Αστάνα και το Σεμέι. Δύο ρωσικές ταινίες βασίζονται στην ιστορία της ζωής του: η "Χάτζι-Μουκάν "(1978) και "ο Δικός μας!" (το 1985, με πρωταγωνιστές τον Μπαχιτζάν Εστζάνοφ, τον Γκιεοργκίι Χατσατούροβιτς και τον Αλεξάντρ Πανκράτοφ-Τσόρνι).

Επίσης, με το όνομά του υπάρχουν δύο στάδια στην Αστάνα και το Σιμκέντ, που χρησιμοποιούνται κυρίως για ποδοσφαιρικούς αγώνες. Το πρώτο έχει χωρητικότητα 12.350 θέσεων, ενώ το δεύτερο έχει χωρητικότητα 37.000 θέσεων.
Χμερ

Οι Χμερ είναι εθνότητα της Νοτιοανατολικής Ασίας, ιθαγενής της Καμπότζης, αποτελώντας το 90% του πληθυσμού της. Ομιλούν τη Χμερ γλώσσα ή Καμποτζιανή, η οποία αποτελεί τμήμα της ευρύτερης αυστροασιατικής οικογένειας γλωσσών (γλώσσες της ΝΑ Ασίας). 

Η πλειοψηφία των Χμερ είναι θιασώτες του κλάδου Χμερ του Βουδισμού, μια συγκριτική εκδοχή που αναμειγνύει στοιχεία του Βουδισμού Θεραβάντα, του Ινδουισμού, του Ανιμισμού, καθώς και πρακτικές της λατρείας των νεκρών. Σημαντικοί ιθαγενείς πληθυσμοί των Χμερ ζουν στις όμορες περιοχές της Ταϊλάνδης ("Βόρειοι Χμερ"), κυρίως στις επαρχίες Σουρίν, Μπουριράμ και Σισακέτ. Επίσης σημαντικοί ιθαγενείς πληθυσμοί τους ζουν στο δέλτα του ποταμού Μεκόνγκ στο Βιετνάμ ("Χμερ Κρομ", δηλ. "Κάτω Χμερ"). Οι εκτιμήσεις για τον πληθυσμό των Χμερ στο Βιετνάμ ποικίλλουν από 1,1 εκατομμύρια σύμφωνα με τα δεδομένα που δίνει η κυβέρνηση του Βιετνάμ, έως 7 εκατομμύρια, σύμφωνα με τα στοιχεία της Ομοσπονδίας των Χμερ Κρομ. Επιπλέον, περισσότεροι από 1.000.000 Χμερ αποτελούν την ευρύτερη Διασπορά, ζώντας κυρίως στις Γαλλία, Η.Π.Α. και Αυστραλία.
Πολ Ρεμί

Ο Πολ Ρεμί ("γαλλικά : Paul Rémy") είναι Γάλλος αθλητής της αντισφαίρισης, γεννημένος στις 17 Φεβρουαρίου 1923 στο Σεντ-Αμελί (στην τότε γαλλική Αλγερία, που ονομάζεται σήμερα Ραχμάνια).

Είχε αγωνιστεί και στα τρία Γκραν σλάμ, το Ρολάν Γκαρός το Γουίμπλεντον και το Αμερικανικό Όπεν αλλά και στο Κύπελλο Ντέιβις με την εθνική ομάδα της Γαλλίας.

Είχε συμμετάσχει σε πολλά τουρνουά. Στο Πρωτάθλημα αντισφαίρισης Ανατολικής Μεσογείου ήταν πρώτος στο μονό το 1952 με νίκη στον τελικό επί του Βουαντίσουαβ Σκονέτσκι και το 1953 με νίκη επί του Ουμπέρτο Μπέργκαμο, δεύτερος το 1954, όταν έχασε στον τελικό από τον Κούρτ Νίλσεν. Στο διπλό αντρών ήταν πρώτος το 1952 με συμπαίκτη τον Κοσέ και δεύτερος το 1953 με συμπαίκτη τον Ζαν-Κλοντ Μολινάρι. Το 1953 ήταν πρώτος στο Διεθνές πρωτάθλημα της Κωνσταντινούπολης.
Ότις Σπαν

Ο Ότις Σπαν (21 Μαρτίου 1930 - 24 Απριλίου 1970) ήταν Αμερικανός πιανίστας της μπλουζ και έγινε γνωστός ως μέλος της μπάντας του Muddy Waters και πιανίστας της δισκογραφικής εταιρείας Chess, κατά την δεκαετία του '50. Κατά την διάρκεια της καριέρας του συνεργάστηκε με ονόματα όπως οι Sonny Boy Williamson, Howlin' Wolf, Bo Diddley και Chuck Berry.